Държавен вестник, бр. 70, 2018 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  70
(4) Футболист, който е редовно картотекиран 
и взел участие в среща на отбор на даден ФК 
и който без надлежна промяна в картотеката 
вземе участие в официална футболна среща от 
името на друг ФК, е нередовен във втория ФК 
(считано от датата на участието му във втория 
ФК). В тези случаи на футболиста се налага 
дисциплинарно наказание спиране на правата 
за периода до края на текущата спортносъсте-
зателна година.
(5) Футболист аматьор, подписал молби за 
картотекиране от името на повече от един ФК 
и получил повече от един футболен паспорт, е 
редовен за този ФК, където е започнал да се 
състезава или е изтърпял дисциплинарно на-
казание в официални срещи, при условие че е 
спазен Правилникът за статута на футболистите.
(6) На ФК, допуснал включване в отбора си 
на нередовен състезател в среща по системата 
на елиминиране, се налага дисциплинарно на-
казание служебна загуба при служебен резултат 
0:3 в полза на противниковия отбор.
(7) Когато във футболен отбор в официални 
срещи за първенството и турнира за Купата на 
България участва нередовен състезател, се при-
съжда служебна загуба при служебен резултат 
3:0 в полза на редовния отбор само за срещите, 
за които са подадени жалби в установения срок. 
Това не се отнася при разследване по чл. 35, т. 2 
от наредбата.
(8) При неспазване на чл. 20, ал. 1, букви „ж“ 
и „з“ ФК не се допуска до участие в първенството 
на Първа лига и съответно Втора лига.
(9) ФК, допуснал нередовен футболист в 
отбора си в официална среща от аматьорския 
футбол (наказан, с чужда картотека и др.), освен 
предвидените други дисциплинарни наказания се 
наказва и с имуществена санкция в размер 200 лв.
Чл. 48. В случаите на отказ на ФК да участва 
с отбор или на наказание, водещо до премина-
ване на отбор в по-ниско ниво или група преди 
започване на нов шампионат, мястото на изваде-
ния отбор се заема при условията на чл. 5, ал. 7. 
Ако отказът бъде извършен или наказанието 
влезе в сила по време на първенството, броят 
на изпадащите отбори се намалява. Въпросът 
за попълване състава на групата за следващото 
първенство се решава от съответния админи-
стриращ орган при условията на чл. 5.
Чл. 49. (1) Всички предавания – директно, 
на запис или чрез репортажи, на срещи от пър-
венствата и турнирите по футбол в Република 
България с участието на ФК се осъществяват 
само и единствено от медиите, които са придо-
били съответни права да осъществяват такива 
предавания (преносители на образ и звук) било 
то по договор, сключен договор с Българския 
футболен съюз, или по договор с лицето, на което 
БФС е прехвърлило/отстъпило съответни права 
да договаря отстъпването на права за такива 
предавания. След изготвянето на програмата 
срещите за директно предаване се уточняват по 
място, ден и час в графика на редовния кръг и 
не могат да бъдат насрочвани по реда, предвиден 
в чл. 45 и 46.
(2) ФК нямат право самостоятелно да догова-
рят със или да разрешават на каквито и да било 
медии (кабелни, ефирни телевизии или други 
електронни медии) да заснемат и/или излъчват 
картина или звук (пряко или на запис) от офици-
ални срещи с тяхно участие. ФК нямат право да 
предоставят на която и да било медия заснетите 
от ФК материали от официални футболни срещи 
(независимо от това, дали заснемането е било 
извършено за нуждите на администриращия 
орган, или за друга цел). Запис и излъчване се 
извършват само съгласно договора, сключен от 
БФС със съответната медия или с друг прио-
бретател на ТВ правата.
(3) ФК домакин няма право да спира или 
възпрепятства излъчването на предварително 
уточнена футболна среща от вътрешния календар 
съгласно Закона за физическото възпитание и 
спорта и Правилника за статута на ФК – член 
на БФС.
(4) ФК домакин на футболна среща, пред-
видена за директно излъчване, е длъжен да 
осигури по смисъла на чл. 28, ал. 17 подходящо 
помещение за студио на официалния носител 
на телевизионните права. Ръководствата на 
ФК – участници във футболната среща, са 
длъжни да осигурят предварително заявените 
от официалния носител на телевизионните 
права треньори и състезатели от техните от-
бори за участие в интервюта след срещата и 
заключителната пресконференция, организи-
рана от правоимащия преносител на образ и 
звук. Неизпълнението на тези задължения се 
наказва с имуществени санкции по Дисципли-
нарния правилник. Извън административната 
и финансовата отговорност по тази наредба и 
по Дисциплинарния правилник при нарушения 
на разпоредбите на този член ФК носи пълна 
имуществена отговорност за претърпените загуби 
и пропуснати ползи от официалния преносител 
на образ и звук по сключени от него договори 
с трети лица. Извършените от ПФК нарушения 
по този член се констатират по предложение 
на официалния преносител на образ и звук с 
двустранно подписан протокол между него и 
делегата на БФС, в който се отбелязва видът 
на нарушението и описание на конкретните 
обстоятелства, при които то е извършено.
(5) ФК – участник в Първа професионална 
лига, е длъжен да осигури за домакинските си 
срещи рекламно трасе/рекламни пана на първа 
линия с обща дължина 240 м и височина 1 м. 
Рекламното трасе/пана се поставя/монтира на 
първа линия около футболния терен – на не 
по-малко от 3 м и на не повече от 6 м от стра-
ничните линии (тъчлиния или аутлиния).
(6) Разпределянето на рекламните пана по 
ал. 5 между БФС, клуба и носителя на ТВ пра-
вата се извършва с договор между БФС и клуба.
(7) ФК – участник в Първа професионална 
лига, на домакинските си срещи може да продава 
допълнителни рекламни пана извън посочените 
в ал. 5, които трябва да са разположени така, че 
да не закриват видимостта на ТВ камери към 
рекламните пана на първа линия.